वह यहाँ है।
मैरीलैंड जून 1977
और मैंने उससे कहा, "राष्ट्रपति महोदय, हम फिर कभी
"चीनियों के हाथों अपनी माँ-बहन नहीं होने दे सकते।"
मैंने पूछा, "आपकी समझौता वार्ता कौन कर रहा है?"
जिमी ने अपनी किसानों वाली मुस्कराहट के साथ मेरी ओर देखकर कहा,
"बिफ़, अब से वह तुम करोगे, दोस्त,
"लेकिन फिर कभी राष्ट्रपति की धर्मपत्नी के सामने
"माँ-बहन वाली बात मत करना।"
रॉज़िन हर बार बिफ़ को देखकर शरमा जाती हैं।
पापा, यह फिर से वही कर रहा है!
बिफ़ जूनियर, बेटा, अपनी बहन को तंग मत करो,
वरना आज रात सिक्स मिलियन डॉलर मैन देखने को नहीं मिलेगा।
तुम्हारा नया बॉस यहाँ रहता है?
जब आप अंडर सेक्रेटरी ऑफ स्टेट होते हैं,
तो शायद दुनिया का कोई भी ऐशो-आराम आपसे दूर नहीं होता।
इसमें घबराने वाली कोई बात नहीं है।
वह बिफ़ सिम्पसन है, जान। वही तय करेगा कि इस साल मैं डूबूँगा या उबरूँगा।
तुम कार्ल हर्श हो, जान।
यह तो उसकी अच्छी किस्मत है जो उसका तुम्हारे साथ उठना-बैठना है।
-हर्श। तुम आ गए, दोस्त। -मेरा आना तो तय था, सर।
"सर" बस फॉगी बॉटम में। अपने घर में मैं बस बिफ़ हूँ।
वाह। अच्छा, तो फिर, बिफ़। यह मेरी पत्नी हेलेन है।
हेलेन? बहुत हसीन हो।
क्या बात है, हर्ष।
क्या तुमने इसे लेट्स मेक अ डील में जीता?
यह मेरा वही नया सहयोगी है जिसकी मैं बात कर रहा था।
यह हाल ही में बॉस्टन से यहाँ आया है। क्या तुम दोनों कुछ पीने को लोगे?
अगर स्लिट्ज़ है तो ज़रूर लूँगा। जान?
शुक्रिया। बढ़िया है।
-वह... वह तुम ही हो। -जान?
वह तुम ही हो। यह वही है।
-जान, क्या बात है? -यह वही है।
वह कसाई।
वह कसाई!
वह कसाई।
-जान? -क्या?
उफ़, हर्श।
तुमने मुझे बताया नहीं कि तुम्हारी पत्नी शाकाहारी है।
आर्लव का कसाई।
आर्लव का कसाई!
पुलिस को बुलाओ!
-यह म्यूलर है। -जान।
-प्लीज़, पुलिस को बुलाओ! -जान, तुम क्या कर रही हो?
-प्लीज़। -जान, यह सब क्या है?
शायद इसे किसी तरह का दौरा पड़ा है।
हर्श, शायद इसे कमरे में आराम करना चाहिए।
नहीं। मुझे तुम अच्छे से याद हो। मुझे तुम्हारा चेहरा याद है।
कोई पुलिस को क्यों नहीं... प्लीज़।
प्लीज़। यह...
-इसने मेरे परिवार को मारा था। -तुम हमें डरा रही हो। हेलेन।
-मेरे पूरे परिवार को मार डाला! -मिसेज़ सिम्पसन, मुझे अफ़सोस है।
-इसने उन सबको मार डाला! -सुनो, हेलेन।
उफ़, यार। अब बहुत हो गया, हर्श।
-और वह भी मेरे अपने घर में। -पापा?
-अच्छा होगा कि तुम यहाँ से चले जाओ। -इसे रोको!
इसे पकड़ो! नाज़ी!
इसे रोको!
-नाज़ी! इसे पकड़ो! -यह सब क्या हो रहा है?
-पापा? -इसे रोको!
नाज़ी!
हे राम।
तुम क्या कर रहे हो? क्या हो रहा है?
मिस्टर सिम्पसन? नहीं। मिस्टर सिम्पसन।
तीस सालों की मेहनत जाया हो गई।
एक पूरी बनी-बनाई ज़िंदगी।
इस अमरीकी सूअर से शादी करना।
तीन गंदे सूअरों का बाप बनना।
न जाने कब से मैं उन तीनों की नन्ही गर्दने मरोड़ना चाहता था।
पर उनकी मौत की ज़िम्मेदार तुम हो, मेरी जान।
यहूदियों को लगता है कि बस उनकी ही ज़िंदगी मुश्किल है।
तुम्हें लगा था कि युद्ध ख़त्म हो गया है?
नहीं, जानेमन।
युद्ध बस मरने वालों के लिए ख़त्म होता है।
अब हम यहाँ हैं।
हर जगह हैं।
हम...
हमने ख़ुद को मिटने नहीं दिया।
और आगे भी मिटने नहीं देंगे।
तुम लोग मिटने से नहीं बचे। तुम लोग मिटने के लिए तैयार हुए हो।
मुझे बेहद ख़ुशी है कि मैंने कैंप में गैस से तुम्हारी जान नहीं ली।
इसमें ज़्यादा मज़ा है।
और इसके लिए मैं कितना तड़प रहा था।
हम सब इसके लिए कितना तड़प रहे थे।
हन्टर्स
ब्रुकलिन
-शायद ऐसा बस मुझे लगता है। -नहीं, वह अच्छा था।
आख़िर डार्थ वेडर को काला बनाने की क्या ज़रूरत थी?
वह काला नहीं है, चीक्स। वह एक डार्क लॉर्ड है।
-ओह, डार्क लॉर्ड। -हाँ।
उसके पास एक काली पोशाक है। उसके पास एक काला मुखौटा है।
और इसमें कोई शक नहीं कि जेम्स अर्ल जोंस भी एक अश्वेत है।
हमें हमेशा ही खलनायक बनाया जाता है, यार।
-और पता है? मैं समझता हूँ। -यार, यह फिर शुरू हो गया।
पर क्या वेडर तुम्हें खलनायक लगता है?
-हाँ। -सच में, जोनाह?
जब भी वेडर स्क्रीन पर आता था, बूटीहोल की पतलून गीली हो जाती थी।
भाड़ में जाओ, समझे? डार्थ वेडर ने सैकड़ों लोगों की जान ली थी।
देखो, वेडर ने बेशक कुछ ग़लत काम किए।
मैं यह नहीं कह रहा। मैं इससे इनकार नहीं कर रहा।
मगर डार्थ वेडर जन्म से ही डार्थ वेडर नहीं था।
किसे पता, जन्म के समय वह चैड रुबेनस्टीन जैसा रहा हो,
दमे का मरीज़, बिस्तर में कमज़ोर,
-नेक दिलवाला नाकारा इंसान। -चैड रुबेनस्टीन।
-नाकारे लोग इसी लायक नहीं होते? -और,
गैलेक्टिक एम्पायर के हर बच्चे की तरह उसे भी यह विश्वास दिला दिया गया
कि किसी फटेहाल रेगिस्तानी इलाके के कुछ बागी शैतान जेडाई
उसके माँ-बाप को बम से उड़ा देंगे, उसके दोस्तों का सिर कलम कर देंगे
और लाइटसेबर धारकों के मज़े के लिए आकाशगंगा की सभी हसीनाओं को अगवा कर लेंगे।
वेडर हर दिन इस इच्छा के साथ नहीं जागता
कि आकाशगंगा को नष्ट कर देना है, ऐसा नहीं है।
वह हर सुबह इस यकीन के साथ जागता है कि उसे आकाशगंगा को बचाना है।
हाँ, पर वह फिर भी एक हत्यारा है, यार।
-बिल्कुल। -बैटमैन भी तो वही है, बूटी।
आख़िर बैटमैन भी तो वही है।
उसने एक दिमागी मरीज़ को बैटप्लेन से लटका दिया।
उसने कार कुचलने वाली मशीन से एक इंसान का कचूमर बना दिया।
सुपरमैन ने शहर-के-शहर ख़त्म कर दिए।
ग्रीन लैंटर्न ने एक ग्रह का विनाश कर दिया।
ओरायन द स्पेस स्लेयर ने तो एक पूरे सौर मंडल को तबाह कर दिया।
नायक और खलनायक में बस एक फ़र्क होता है
कि हैलोवीन में कौन ज़्यादा पोशाकें बेचता है।
हे राम। तुमने कितनी भाँग चढ़ा ली है, यार?
मैं होता तो थोड़ा तुम्हारे ग्राहकों के लिए बचा लेता।
नहीं, ऐसा तो चिउबाका है।
तुम्हें पता है किसने किया?
-हैलो, कैरल। -हैलो, जोनाह।
क्या एक दूसरे की हिलाने में देर हो गई, बेवकूफ़ो?
हम तुम्हारा चेहरा याद करते रहे, पर हममें से किसी को वह मज़ा नहीं मिला।
क्या तुम्हें लगता है तुम अच्छा मज़ाक कर लेते हो, मोटे?
मुझे तुम घोंचुओं के प्यार का सुर एक ब्लॉक दूर से सुनाई दे रहा था।
पहली बार है न, साले हाइडल?
उफ़, लग रहा है जैसे किसी शराफ़त के पुतले के साथ हेरोइन की सौदेबाज़ी कर रहा हूँ।
चलो।
दिखाओ तुम्हारे पास क्या है।
हाँ। ठीक है।
मुझे इसे ख़रीदने के लिए मनाओ।
ख़रीदने के लिए मनाऊँ?
हाँ, यार, देखो, मैं तुम्हें इसे ख़रीदने के लिए ज़रूर मनाता,
मगर वह ऐसा होगा जैसे...
बुद्ध तुम्हें किसी पवित्र जगह पर नशा करने के लिए मना रहे हों।
तो तुम्हें बातें बनानी भी आती हैं।
ठीक है, देखो, मैं हर सात ग्राम के 15 डॉलर लेता हूँ।
यहूदी को पक्का यकीन है कि हम ख़रीदेंगे, क्यों?
बस मुझे 56 ग्राम दे दे, घोंचू।
ठीक है, हाँ, तो इसके 120 डॉलर हुए।
मैं तुझे 60 दूँगा।
डेनिस, बस करो। चलो।
नहीं। देखो, मैंने 120 कहा था, तो 120 ही लूँगा।
मुझे नहीं लगता तुम मेरी बात समझ रहे हो।
-नहीं, यहाँ कोई मोल-भाव नहीं चल रहा। -मैं तेरी बकवास भाषा नहीं जानता,
इसलिए मैं ठीक से समझाता हूँ।
डेनिस, बस करो। चलो।
-चलो, उसे वापस करो। -तुम क्या...
-चलो भी। बस करो। -मुझे मेरा माल वापस करो।
तुम कैरल के सामने भाव खा रहे हो, ताकि उसे लगे कि तुममें काफ़ी दम है?
तुम सालों से उस पर मरते आए हो, है न?
पता है, वह कभी तुम्हारी जाँघों के बीच के यहूदी सामान को छुएगी तक नहीं।
क्या तुम मज़ाक कर रहे हो?
मुझे मेरा माल वापस करो।
तू क्या कर लेगा, साले यहूदी?
-वह रोने वाला है। देखना। -हाँ।
मुझे मेरा थैला वापस करो।
नहीं। रुको।
-डेनिस। रुक जाओ। -तुम क्या कर रहे हो, कमीने?
-दूर हटो। -रुको, उसे जाने दो।
इस यहूदी कमीने की पिटने की भूख
-शांत होते ही जाने दूँगा। -रुको। नहीं!
-तुम उसे चोट पहुँचा रहे हो। -मुझसे दूर हटो। मैंने कहा हटो!
डेनिस, रुक जाओ। चलो यहाँ से... डेनिस, रुक जाओ। बहुत हुआ!
बस करो।
डेनिस, यह ठीक नहीं है, यार!
तुम कमीने हो, डेनिस।
कैरल।
-कैरल। -तुम कमीने हो!
प्लीज़ रुक जाओ।
-क्या तुम ठीक हो? -हाँ, मैं ठीक हूँ।
पुलिस सबको सतर्क कर रही है कि वे दरवाज़ा बंद रखें।
-फिर मिलूँगा, दोस्तो। -अंधेरा होने पर घर में ही रहें।
चूँकि हत्यारा सन ऑफ सैम अभी तक न्यू यॉर्क में आतंक फैलाए हुए है,
तो वहाँ के निवासी सोच रहे हैं...
जोनाह?
बस मैं हूँ, नानी। मैं एक के बाद एक दो फ़िल्में देखने के लिए रुक गया था।
क्या तुम्हारी सूजी हुई आँख और खून से सने होंठ भी रुक गए थे, जान?
यह बस दिखने में बुरा लग रहा है।
-इससे दर्द नहीं हो रहा। -शायद टाँका लगाना पड़ेगा।
नहीं, टाँके की ज़रूरत नहीं है।
-पता नहीं। -ज़्यादा चोट नहीं लगी है। विश्वास कीजिए।
-बुरा दिख रहा है। -देखने में ज़्यादा लग रहा है।
चलो, इसे थोड़ा खा लो।
यह शरीर के सारे दर्द और आत्मा की सभी समस्याएँ दूर कर देता है।
आप तो कवियों की तरह बातें करनी लगीं।
आपको अपने व्यंजनों की किसी किताब में इसे लिख लेना चाहिए।
आपको कैसे पता चला?
मैं तुम्हारी नानी हूँ।
मैं सब कुछ जानती हूँ।
और मिसेज़ श्लॉस्टीन ने तुम्हें जे एवेन्यू पर जाते हुए देखा था।
उसने फ़ौरन मुझे फ़ोन किया।
आप लोगों की वह प्यारी फ़ोन मंडली।
तुम्हें लगता है कि तुम इतने बड़े हो गए हो कि लड़ाई-झगड़ा कर सकते हो?
मैं बस अपना बचाव कर रहा था।
छूना मत।
मैं पट्टी लेकर आती हूँ।
क्या? यह क्या है?
-नशा बेचने वाला? एक मुजरिम? -सत्यानाश।
-नानी, प्लीज़। -तुम ऐसा कैसे कर सकते हो?
इसी की वजह से हमें रोटी मिलती है, ठीक है? इसी की वजह से हमारे सिर पर छत है।
मेरा पोता एक मुजरिम बने, उससे तो अच्छा है कि मैं सड़क पर भूखी मर जाऊँ।
मैं जो भी करता हूँ, आपके लिए करता हूँ।
आपको लगता है मैं अपनी इच्छा से ऐसा करता हूँ?
क्या आपको नहीं लगता कि मैं किसी नामी-गिरामी कॉलेज में पढ़कर
कुछ बनना चाहता हूँ, जिसके हम पैसे तक नहीं भर सकते?
यह हमारी रोज़ी-रोटी के लिए करता हूँ।
देखो, तुम इससे कहीं ज़्यादा बड़ा काम करने के लिए बने हो।
तुम बहुत होशियार हो।
तुम ऐसी चीज़ें देख लेते हो जो दूसरे नहीं देख पाते।
यह भगवान का दिया तोहफ़ा है और तुम उसका ऐसे इस्तेमाल कर रहे हो?
इस गंदगी को लोगों के बीच बाँटने में?
आपको इस दुनिया की फ़िक्र है।
पर दुनिया को हमारी कोई फ़िक्र नहीं है।
तुम जो भी करते हो, वह पाप और पुण्य के बीच का चुनाव है।
रोशनी या अंधकार।
तुम्हें सोच-समझकर रास्ता चुनना होगा।
कभी-कभी जब बस ज़िंदा बचे रहने की बात हो, तो आप रास्ता नहीं चुन सकते।
आप हमेशा एक रास्ता चुन सकते हैं।
नानी...
नानी, मैं...
मुझे तुमसे प्यार है।
मुझे सबसे ज़्यादा तुमसे प्यार है।
मैं जो भी करती हूँ, तुम्हारे लिए करती हूँ।
तुम जल्दी ही देखोगे।
हार्वर्ड यूनिवर्सिटी
येल यूनिवर्सिटी
कैसी हो, कैरल?
हैलो, दोस्तो।
मैं तुमसे दोबारा नहीं पूछूँगा।
तुमने मुझे कैसे ढूँढा?
आगे बढ़ो, चलाओ गोली।
मुझे कोई डर नहीं है।
तुम छुप नहीं सकते।
तुम छुप नहीं सकते। तुम...
नानी!
नानी।
नहीं। ए, होश में रहिए।
कोई मदद करो!
ओह, सत्यानाश।
कोई मदद करो!
भगवान के लिए, मदद करो! एम्बुलेंस बुलाओ!
45-13 73वीं गली, यहाँ गोलियाँ चली हैं।
प्लीज़, जल्दी आइए।
नानी, होश में रहिए।
होश में रहिए। प्लीज़।
हे भगवान।
होश में रहिए, प्लीज़।
कोई मदद करो!
सब ठीक है, होश में रहिए।
नहीं।
हे भगवान, नहीं।
प्लीज़।
जोनाह।
पुलिस विभाग
चलो, जोनाह। मैं तुम्हारे लिए एक दूसरी शर्ट लाता हूँ, बेटा।
मुझे कोई दूसरी शर्ट नहीं चाहिए। मैं यहाँ घंटों से बैठा हूँ।
मुझे बस इतना जानना है कि आपको क्या पता चला।
लगता है यह डकैती के दौरान हुई हत्या है।
लेकिन इस समय तहकीकात आगे बढ़ाने के लिए हमारे पास ज़्यादा जानकारी नहीं है।
तहकीकात? मैं आपको बता चुका हूँ।
वह काले लिबास में था। उसने एक टोपी पहन रखी थी।
वह गली के रास्ते से निकल गया।
और... हे भगवान।
आपको और क्या जानकारी चाहिए?
वह उस पर चिल्लाई थीं। उन्होंने कहा था, "तुम छुप नहीं सकते।"
जोनाह, मैं पूरे शहर में...
-उन्होंने कहा था, "तुम छुप नहीं सकते।" -मैं...
जोनाह, मेरी बात सुनो।
मैं पूरे शहर में एक काली टोपी पहने आदमी की खोज नहीं करवा सकता।
मैं ध्यान रखूँगा कि हम जो भी कर सकते हैं वह ज़रूर करें, ठीक है?
मगर इसमें थोड़ा समय लगेगा। शहर में जंग छिड़ी हुई है, बेटा।
सिलसिलेवार क़त्ल करने वाले, जिस्मफरोशी करने वाले, नशा बेचने वाले...
हमारे लोगों पर काम का बहुत बोझ है।
मैं हार नहीं मानूँगा।
मैं वादा करता हूँ।
वाशिंगटन डी.सी.
सत्रह, वाशिंगटन लेन।
चेवी चेज़, मैरीलैंड।
समझ गया।
तुम्हें आने में काफ़ी समय लग गया।
मैं रात भर तुम्हारा इंतज़ार करता रहा।
क्या तुम्हें "बोवाइन एक्स्क्लमेशन" के लिए कोई चार अक्षर का शब्द पता है?
क्या?
उन्होंने मेरी पोल खोल दी होती।
मैंने इस देश में अपनी पैठ बनाने में 30 साल लगा दिए।
डी.सी. स्ट्रिप क्लब, सीनेट क्लोकरूम, ओवल ऑफ़िस।
और तुम सोचते हो कि अब हमारे कामयाब होने के कुछ ही हफ़्तों बाद
मैं एक यहूदी कीड़े को यह सारी मेहनत बर्बाद करने देता?
क्या मैंने अनचाहा शोर-शराबा मचाया? हाँ।
मगर अमेरिका को कोई शक नहीं होगा।
अरे, अगर मैं नेशनल मॉल में किसी मशहूर डांस के बीच जर्मन सेना का मार्च भी कर दूँ,
तो भी वे पकड़ नहीं पाएँगे।
ये बेवकूफ़ अपने ही लोगों को दुश्मन मानने में लगे हुए हैं।
वे हमें देख ही नहीं पाते।
बस किसी भी अश्वेत पर दोष मढ़ दीजिए
और आप अमेरिका में कुछ भी करके बच निकलेंगे।
पड़ोसियों ने कुछ भी नहीं सुना। गहने बेडरूम में हैं।
और जब तक मैं इस बखेड़े को निपटाता हूँ,
तुम कांग्रेसमैन डिक मार्शल से मिल लो।
उसे यह करना होगा।
ध्यान रहे कि वह यह काम ज़रूर करे।
कर्नल ने साफ़-साफ़ समझा दिया है कि नाकामी की कोई गुंजाइश नहीं है।
इसलिए कोई गड़बड़ मत करना।
समझे?
बायाँ हाथ कैसा रहेगा?
ताकि मैं तब भी,
समझ रहे हो न,
अपने दाएँ हाथ से?
वरना मैं अस्पताल में हफ़्ते भर और क्या करूँगा?
धत्।
जोनाह,
शिवा में परिवार के बस करीबी लोगों को बैठना चाहिए।
अच्छा, मिसेज़ श्लॉस्टीन?
अगर मेरी नानी के
माता-पिता को यहूदी बस्ती में गोली न मारी गई होती,
उनकी बहन को कैंप में न मारा गया होता, उनके पति कोरिया में न मरे होते
और उनकी इकलौती संतान मुझे जन्म देते हुए न गुज़र गई होतीं,
तो मेरी जगह वे लोग यहाँ होते।
इस दुनिया में बस मैं ही उनका सगा था, इसलिए उनकी ओर से मैं यहाँ बैठा हूँ।
इसलिए क्यों न आप मछली जैसी बदबू वाली
अपनी यह मोटी सी भद्दी ज़बान बंद रखें?
दस्त और कब्ज़ से भरी इस दुनिया में,
कभी-कभी थोड़ी-बहुत बदतमीज़ी चलती है।
और वैसे भी, मोईरा श्लॉस्टीन के साथ तो ऐसा होना ही था।
मायर ऑफ़रमैन।
तुम्हारी नानी के लिए मुझे बेहद अफ़सोस है।
मैं इतनी औरतों संग रह चुका हूँ।
बुरे-से-बुरे समय में हँसी एक अच्छी दवा होती है।
यह मुझे तुम्हारी नानी ने सिखाया था।
आप मेरी नानी को कैसे जानते थे?
मैं और तुम्हारी नानी कैंप में एक साथ थे।
असल में, उसने मेरी जान बचाई थी।
वह कैंप के बारे में ज़्यादा बातें नहीं किया करती थीं।
उसमें बात करने जैसा था ही क्या?
उसने इतना कुछ सहा और एक कमबख्त चोर उसे उसी के घर में गोली मार गया।
क्या तुमने उसकी आवाज़ सुनी थी?
क्या उसका चेहरा देखा था?
नहीं।
उस गली में बत्तियाँ लगी हुई हैं न?
क्या तुमने कुछ देखा था? कुछ भी?
आपको कैसे पता कि वह उस गली से आया था?
मैंने देखा कि पिछ्ला दरवाज़ा लकड़ी के तख्तों से बंद किया हुआ है।
यह...
शायद मैं अपने बुढ़ापे में जासूसी धारावाहिक कुछ ज़्यादा ही देखता हूँ।
दिन भर सोफ़े पर बैठकर टीवी देखने वाला।
"तुम छुप नहीं सकते।"
"तुम छुप नहीं सकते।" उसके हाथों गोली खाने से पहले वह यही बोल रही थीं।
"तुम छुप नहीं सकते।" और बस...
ऐसा लगा जैसे वह उसे जानती थीं। ऐसा लगा जैसे...
-निजी रंजिश। -हाँ।
शायद हर हत्या निजी रंजिश ही होती है।
माफ़ करना।
मुझे माफ़ करना।
खैर...
मुझे यकीन है कि पुलिस खोजबीन कर रही होगी।
अच्छा होगा कि हम उन्हें उनका काम करने दें।
तुम्हारी नानी हार मानने वालों में से नहीं थी।
और मुझे भरोसा है कि उसकी तरह यह जज़्बा तुम्हारी रगों में भी बहता है।
लेकिन अगर कभी तुम्हें किसी चीज़ की ज़रूरत हो,
पैसा, मदद, कुछ भी,
तो तुम मेरे पास आना।
यह कोई दान नहीं है।
यह मेरे ऊपर उसका कर्ज़ है।
ऐसा है, मौत के साथ
तुम्हारा एक करीबी नाता है।
पर इसे अभिशाप नहीं, बल्कि वरदान समझना।
एक ऐसा वरदान जो तुम्हें जीवन के ज़्यादा करीब लाएगा।
जैसा कि टैल्मड हमसे कहता है,
"ख़ुशहाल जीवन जीना ही सबसे अच्छा बदला है।"
उम्मीद है तुमसे फिर मिलूँगा।
15 जून, 1977 - मैंने उसकी कार देखी... मुझे पूरा यकीन है कि यह वही है।
5 सितंबर, 1941।
यहूदी बस्ती में अफरा-तफरी मची हुई थी।
उन्होंने हमारी गर्भवती औरतों को पीटा, हमारे बच्चों को छीन लिया,
हम सबकी ज़िंदगी छीन ली।
उन्होंने वही चीज़ ख़त्म करनी चाही जो हमें हमारी पहचान देती थी,
ताकि जब हम आसमान की ओर निहारे तो हमें ईश्वर नहीं,
बल्कि शुम डवार दिखे।
कुछ नहीं।
मैं अपने परिवार को तब तक ढूँढती रही जब तक वे मिल नहीं गए।
मेरी माँ मेरे पिता की बाँहों में गोली खाकर मरी पड़ी थीं।
जबकि वह आसमान की ओर देखकर पुकार रहे थे।
शुम डवार! कुछ नहीं!
और तब वह आया।
उसका नाम मायर था।
उस रात उसने मेरी जान बचाई।
मुझे समझ नहीं आ रहा था कि ज़्यादा बुरा क्या है।
यह देखना कि नाज़ियों ने मेरे पिता को मार डाला था
या यह देखना कि उन्होंने ईश्वर को मार डाला था।
मगर अपने जीवन में पहली बार,
मैंने किसी की जान लेने की दुआ माँगी।
मैंने उन सबकी जान लेने की दुआ माँगी।
केप कैनावेरल फ्लोरिडा
-मरिलू हेनर। -सही कहा।
हम जो जवाब ढूँढ रहे हैं वह मरिलू हेनर ही है
और अगर आप चाहें तो नौ आपका होगा।
-हम नौ लेने को तैयार हैं। -ठीक है, तो वह आपका हुआ।
1984 की ओलंपिक लॉस एंजेलिस में होगी।
शॉवर ठीक होने ही वाला है, मिस फिशर।
क्या सोवियत आने की सोच रहे हैं?
-हाँ या न? डाउनीज़? -हाँ।
हाँ, वे आ रहे हैं। बिल्कुल आ रहे हैं।
और अगला कार्ड?
हाँ, जान। अच्छा जवाब है।
ले लो या दे दो?
-ले लो। -आपको मिल गया।
बिल्कुल सही।
उसे दस के साथ जोड़ दीजिए,
तो आप मैच के साथ 2,500 डॉलर जीत जाएँगी।
गर्म पानी फिर से आने लगा है।
शुक्रिया, जान।
...अगले कार्ड पर।
बड़ी जल्दी कर दिया।
पहले आपको इस सवाल का जवाब देना होगा।
मैं कई दिनों से ठिठुर रही थी।
आप तैयार हैं?
मैं बस टीवी देख रही थी।
नहीं, शुक्रिया।
ले लो।
हर किसी को मीठा खाने का हक़ है।
"बड़े होकर वह राष्ट्रपति बने।"
-डाउनीज़। -जिमी कार्टर।
हाँ। जिमी कार्टर।
शाबाश, लड़की।
ठीक है। तो अगला इनाम दस है।
आपको इस मैच में 2,500 डॉलर मिले।
-कार्ड क्या कहता है? -ले लो।
याट्ज़ी!
दस में से नौ डेंटिस्ट इसकी सलाह देते हैं,
पर सबसे अहम बात यह है कि माँ इसकी सलाह देती है।
चमकदार मुस्कराहट...
बच्चो, कहो चीज़।
चीज़।
पेश करते हैं नया सेलूलोज़ फ़िल्टर।
साफ़, कुरकुरेदार और भूख मिटाने वाला।
और अब, बिल्कुल सही आकार में।
जान, क्या मैं तुम्हारे लिए एक बीयर ला सकती हूँ?
नहीं!
बचाओ!
एनवाईसी
खड़ा है और कड़ा है।
पवित्र बाइबिल
मेरा वाला ज़्यादा बड़ा है।
एफ.बी.आई. मुख्यालय
धत्, कमबख्त मॉरिस वापस आ गई।
देखो कौन वापस आ गया है। अश्वेत पीड़ितों की रहनुमा।
सर।
-मॉरिस। -मुझे पता है यह जल्दी है,
पर मैंने उस सुराग पर छानबीन की है।
हेल्स किचन की वह वेश्या।
वह पैसों के लिए माइकी ट्रैटिओली के साथ सोती थी,
-जेनोवीसी का अंगरक्षक। -उफ़, मॉरिस।
तो उसने मुझे बताया कि बेडरूम में माइकी ट्रैटिओली थोड़ा ढीला है,
जिसके कारण मुझे लगता है कि वह हीन भावना से ग्रस्त होगा।
तो अगर हम ट्रैटिओली तक पहुँच जाएँ, तो उसे आसानी से अपना आदमी बना सकते हैं।
बढ़िया, और जेनोवीसी को पकड़ने के बाद, तुम जेएफके के खूनी का भी पता लगा सकती हो।
मॉरिस, तुम्हें इस ब्यूरो में आए हुए दस महीने ही हुए हैं।
ग्यारह महीने हो चुके हैं, सर।
वे यह जासूसी वगैरह समझते हैं,
तुम अपने लिए हालात को पहले से कहीं ज़्यादा मुश्किल बना लोगी।
और मुझे अपना ख़ुद का केस चाहिए।
और अभी जो हालात हैं, उससे ज़्यादा मुश्किल तो नहीं हो सकते।
ठीक है।
तो तुम्हें अपना ख़ुद का केस चाहिए, मॉरिस?
टैम्पा ने इस मामले में मदद माँगी है, कहते हैं उनके पास आदमियों की कमी है।
नासा की एक वैज्ञानिक अपने घर में मृत पाई गई। केप कैनावेरल।
शुभरात्रि और शुभकामनाएँ।
यहाँ से फ्लोरिडा के बीच पंद्रह फील्ड ऑफ़िस हैं।
आप बस मुझसे पीछा छुड़ाना चाहते हैं।
मैं अगले विमान से चली जाऊँगी।
मॉरिस, अगर तुम्हें बुराई और अच्छाई की किसी बड़ी जंग का हिस्सा बनने की तमन्ना है,
तो वह तमन्ना यहाँ तो पूरी नहीं होगी।
हम सैनिक नहीं हैं। हम संत नहीं हैं।
हम बस चौकीदार हैं।
हर चीज़ का दारोमदार तुम पर नहीं है।
डी.सी. की जघन्य डकैती और हत्या के मामले में
पुलिस ने संदिग्ध का एक स्केच जारी किया है।
अकेले ज़िंदा बचे अंडर सेक्रेटरी ऑफ स्टेट बिफ़ सिम्पसन की हालत
अब स्थिर बताई जा रही है...
-जेन। -जेन। हाँ।
-जेन। -जेन।
-टार्ज़न। -शर्तिया टार्ज़न।
तुम दोनों गधे क्या बक रहे हो?
अगर हमें लगता है कि लड़की ने नीचे के बाल साफ़ कर रखे हैं, तो हम उसे "जेन" कहते हैं
और अगर लगता है कि नीचे बालों का जंगल होगा, तो फिर "टार्ज़न" कहते हैं।
तुम दोनों बेवकूफ़ हो।
हम तुम्हें दिन भर घर की चारदीवारी में बंद रहने नहीं दे सकते थे।
तुम्हें कम-से-कम अपना ध्यान भटकाने की कोशिश तो करनी चाहिए। समझ रहे हो?
हाँ, और ध्यान भटकाने के लिए हसीनाओं से भरे इस तट से अच्छी जगह और क्या हो सकती है?
मैंने उस कमीने को देखा था।
मैंने उसे देखा था और मैंने कुछ नहीं किया। मैं बस खड़ा तमाशा देखता रहा।
उस नामुराद के पास तमंचा था, यार।
वह तुम्हें जान से मार सकता था।
इसमें तुम्हारी कोई ग़लती नहीं है।
पुलिस तलाश कर रही है। वे उसे ढूँढ लेंगे।
पुलिस को कुछ नहीं मिलेगा।
वे तो इस मामले को भूल भी चुके हैं।
तुम्हें क्या चाहिए?
हेल डेविल्स। हमारी गली से 112वीं गली तक उनका इलाका है न?
कोई भी चीज़ उनकी जानकारी के बिना नहीं होती।
तुम कहना क्या चाहते हो?
शायद उन्हें कुछ पता हो।
और क्या? क्या तुम एक सेल्समैन की तरह हेल डेविल्स के
दरवाज़े की घंटी बजाकर उनसे पूछोगे?
हाँ, तुम लोग मेरे साथ चलोगे।
अरे, नहीं, यार। वे मुझ मोटे को देखते ही
कटे हुए बकरे की तरह उल्टा लटका देंगे।
तो हम बचाव का उपाय लेकर जाएँगे।
-यह क्या है? -कोई यहूदी तलवार?
आख़िर तुम सोच क्या रहे हो?
कि अब तुम धर्मेंद्र बन गए हो?
अगर उसे लेकर हेल डेविल्स के आसपास भी फटके,
तो वे दूसरी बार तुम्हारा ख़तना कर देंगे।
-बिल्कुल। -इस चीज़ को घर पर ही छोड़ आओ।
प्लीज़।
भाड़ में जाओ। मैं यह ख़ुद ही कर लूँगा।
-जोनाह... -ओए, जोनाह। चलो, मान भी जाओ।
तुम ख़ुद को मरवा डालोगे।
नमस्ते, सज्जनो।
मैं डिटेक्टिव समर्स को ढूँढ रही हूँ।
-शुक्रिया, मिस मोलिंस्की। -ठीक वहाँ पर।
आगे कोई ज़रूरत पड़ी, तो मुझे पता है आप कहाँ मिलेंगी।
आप समर्स हैं?
एजेंट मॉरिस।
धत्।
शाफ्ट और फॉक्सी ब्राउन।
अगर हम साथ में केस सुलझाते रहे, तो हमें किसी सिटकॉम में काम मिल जाएगा।
अच्छा। मुझे उसको देखना है।
तो ग्रेटेल फिशर टब में फिसल जाती है
और आप लोग सफ़ाई करने वाले को ढूँढने के लिए एफबीआई को बुला लेते हैं?
क्या यह आपका पहला मामला है जिसमें पीड़िता पहले से मृत थी?
लाश सारी रात आवाज़ें करती रही।
थोड़ा बाहर टहलकर आइए।
ऐसा लगा था कि यह फिसल गई थी,
लेकिन शव परीक्षक ने कहा कि उसकी मौत सिर पर लगी चोट से नहीं हुई।
ठीक है।
लगता है जैसे यह अंदर फँस गई थी,
मगर दरवाज़ा बंद नहीं था।
तुम क्या कर रही हो?
देखते हैं।
इसे गैस से मारा गया है।
यह क्या?
तू यहाँ क्या कर रहा है, पहलवान?
उस रात एक औरत की गोली मरकर हत्या कर दी गई।
-73वीं गली। -हाँ, तो क्या?
तो तुम यहाँ उसका बदला लेने आए हो?
-वह मेरी नानी थीं। -क्या कहा तुमने?
वह मेरी नानी थीं।
देखो, मुझे पता है तुम्हारी जानकारी के बिना तुम्हारी नाक के नीचे कोई कांड नहीं होता।
और मुझे पता है कि तुममें से कोई भी बूढ़ी औरतों की जान नहीं लेता।
मैं बस इतना चाहता हूँ कि तुम लोग
उस कमीने का पता लगाओ जिसने उनके साथ ऐसा किया...
देखो, मैं इसके बदले कुछ देने को तैयार हूँ।
-आराम से, यार। -सच में।
चलो देखते हैं।
कितने दोगे, दोस्त?
सारा-का-सारा।
मुझे एक नाम चाहिए।
-ए। चलो। -चलो।
-भागो, यार। -चलो!
-पुलिस। हिलना मत। -धत्।
सत्यानाश।
मैंने अधीक्षक से दोबारा बात की।
उसने बताया कि कल यहाँ
अब्राहम एंड संस प्लंबिंग नाम की एक कंपनी आई थी।
दरअसल, मेरे आदमियों ने पता लगाया है।
अब्राहम एंड संस प्लंबिंग है ही नहीं। कहीं नहीं है।
उसका वजूद ही नहीं है।
गैस क्यों?
क्या मतलब?
मतलब, जिसने भी यह किया है, अगर वह उसे मारना चाहता था,
तो उसने इतनी मशक्कत क्यों की? इतना जोखिम क्यों लिया?
एक नकली प्लंबिंग कंपनी बनाना,
पाइप में गैस डालना।
यह सब एक सोची-समझी साजिश लगती है।
निजी रंजिश लगती है।
उसके बच्चों और परिवार को फ़ोन करो,
पता करो कि क्या उसका कोई दुश्मन था,
ऐसा कोई भी जो उनके हिसाब से उसे चोट पहुँचाना चाहता हो।
सुबह मैं नासा जाऊँगी, देखती हूँ वे क्या कहते हैं।
मतलब मेरी कलाई थक के चूर हो गई थी।
मेरा अँगूठा आगे मेहनत कर रहा था।
मेरी तर्जनी और बीच की उँगली पीछे मेहनत कर रही थी,
मानो बोलिंग में मैं 7-10 स्प्लिट करने वाला हूँ।
जैसा कि हम दफ़्तर में कहते हैं,
"मैं उसके पूरे बदन पर प्यार का रस छिड़कने वाला था।"
नौ।
हम किसी भी समय बंद करने वाले हैं।
नौ।
हम बंद करने वाले हैं।
नौ।
"क्या तुम मेरी माँ हो?"
क्या तुमने कुछ कहा?
"मैं तुम्हारी माँ नहीं हूँ।
"मैं एक कुत्ता हूँ,"
कुत्ते ने कहा।
तुम्हें उस विधेयक को मंजूरी देनी थी।
तुम हो कौन?
वाशिंगटन पोस्ट? नेशनल रिव्यू?
हाँ।
सुन बे, दो कौड़ी के पत्रकार।
तीन चीज़ों को मैं बहुत पवित्र मानता हूँ,
यीशु, योनि
और ग्रूवी गटरबॉल चैंपियनशिप लीग बोलिंग नाइट।
-और अगर तुम्हें लगता है कि मैं... -क्या तुम मेरी माँ हो?
उसे वह किताब बहुत पसंद है।
डिक जूनियर को।
तुम्हारी बीवी सोई हुई थी और मैंने उसकी नाइट-लाइट जली हुई देखी।
"क्या तुम मेरी माँ हो?" उस पंछी के बच्चे ने एक गाय से पूछा।
"मैं तुम्हारी माँ कैसे हो सकती हूँ?
"मैं एक गाय हूँ।"
"क्या तुम मेरी माँ हो?"
"नहीं, मैं तुम्हारी माँ नहीं हूँ।
"मैं वह आदमी हूँ जो तुम्हारा गला रेत देगा अगर तुम्हारे पिता ने अपना वोट नहीं बदला
"और वह काम नहीं किया जिसके हमने उसे पैसे दिए थे।"
डिक, यह आदमी तुम्हें परेशान कर रहा है?
क्या मैं तुम्हें परेशान कर रहा हूँ, डिक?
सुन बे, कमीने, पता नहीं तू अपने-आपको क्या समझता है।
कोई दिक्कत है?
अरे!
मैं जानता हूँ कि तुम आज रात की घटना को राज़ ही रखोगे।
ध्यान रहे कि तुम्हारे आदमी अपना मुँह बंद रखें।
वरना मुझे उनका मुँह बंद करना पड़ेगा।
प्लीज़, नहीं।
हम अपना मुँह नहीं खोलेंगे।
डिक जूनियर ने पूछा था कि क्या उसके बिस्तर के नीचे वाला राक्षस मैं हूँ।
उसने कहा था कि उसे पक्का यकीन है कि वहाँ एक राक्षस रहता है।
पर जब भी बिस्तर के नीचे या अलमारी में देखने जाओ,
तो वह कभी नहीं दिखता।
बताओ मुझे, कांग्रेसमैन,
क्या अब मैं तुम्हें दिख रहा हूँ?
ऑफ़रमैन वेंचर्स मायर ऑफ़रमैन - चेयरमैन
मिस्टर ऑफ़रमैन ने तुम्हारी जमानत दे दी है, बच्चे।
बारह सौ डॉलर।
अभी के लिए तुम आज़ाद हो।
उसका ड्राइवर बाहर तुम्हारा इंतज़ार कर रहा है।
मैं वहाँ बेचने नहीं गया था।
मुझे पता है तुम वहाँ क्यों गए थे।
इससे पहले कि तुम्हें चोट लग जाए,
तुम्हें यह सब करना बंद करना होगा।
जासूसी का काम हम पर छोड़ दो।
जासूसी का काम...
यह समझना होगा कि आपके
रहस्यमय बलात्कारी की गुनाह वाली जगहों का जो स्वरूप है
वह ए35 बस मार्ग पर सटीक बैठता है,
तो वह ज़रूर उस बस मार्ग से ही अपने शिकारों के घर तक पहुँचता होगा।
जासूसी का काम
यह होगा कि मेरी नानी के हत्यारे को ढूँढा जाए।
आप जासूसी का काम नहीं कर रहे।
आप लोग बस सन ऑफ सैम के
पुलिस स्केच को लेकर झक मार रहे हैं।
मेरी वजह से झक मारना बंद मत कीजिए।
ओ तेरी।
वह तुम्हारा इंतज़ार कर रहे हैं।
यकीन नहीं होता।
हे ईश्वर, पता नहीं तुम लोग यह कैसे करते हो।
डॉक, यह तो बेमिसाल कृति है।
शाबाश।
"और जोनाह को निगलने के लिए ईश्वर ने
"एक विशालकाय मछली को नियुक्त किया।
"और नर्क के गर्भ से जोनाह चीख उठा
"और ईश्वर ने बेशक उसकी आवाज़ सुनी।"
तुम्हें टोरा को और पढ़ना चाहिए।
वही असली कॉमिक बुक है।
कैसे हो तुम?
-मैं ठीक हूँ। -तुम्हारे चेहरे का हाल अब भी बुरा है।
-हाँ, कम-से-कम मेरा चेहरा ठीक तो हो जाएगा। -तुम्हारा... हाँ।
आपने मुझे बताया नहीं था कि आप बहुत अमीर हैं।
बस यूँ ही।
तुम हेल डेविल्स के साथ क्या कर रहे हो? यह क्या माजरा है?
-प्लीज़, क्या हम... -क्या यह समझदारी है?
मैं आपके पैसे चुका दूँगा। अपनी जमानत का एक-एक पैसा...
क्या? नहीं। अपने पैसे अपने पास रखो।
-प्लीज़। नहीं। -बस एक और भाषण मत सुनाइए।
मैं उस उधार को पूरी तरह भूल चुका हूँ।
मैं बस तुमसे टोरा को न जानने वाले
एक बदमाश को शतरंज की एक बाज़ी में
हराने का मज़ा लेना चाहता हूँ।
क्या कहते हो?
जानते हो, ऑशविट्स में एक बहुत ही मशहूर कैदी था,
जिसका नाम मार्कस रोथ था।
वह जर्मनी का विश्वनाथन आनंद था।
और नियति का खेल देखो,
हाइन्ज़ रिक्टर नाम का एक नाज़ी पहरेदार,
जिसे दूसरों को दर्द देने में मज़ा आता था,
वह भी हमेशा से शतरंज का एक महान खिलाड़ी बनना चाहता था।
पर सालों तक, प्रतियोगिताओं में,
उसे शतरंज का एक ऐसा यहूदी खिलाड़ी मात देता आया था,
जो अब उसका कैदी था।
तो एक सुबह कैंप में,
रिक्टर ने मार्कस के अलावा बत्तीस और लोगों को इकट्ठा किया,
उन्हें जंगल में ले गया।
हर दिन, और कैदियों को उसी जंगल में ले जाया जाता रहा।
एक सुबह,
तुम्हारी नानी की छोटी बहन को
ले जाया गया।
तुम्हारी बेवकूफ़ और निडर
नानी ने
अपनी प्यारी खावा को बचाने की ठान ली थी।
तो हम उनके पीछे-पीछे उस स्याह जंगल में चुपके से घुस गए।
और? आपने क्या देखा?
एक छोटे से खुले मैदान में...
रिक्टर ने शतरंज की एक इंसानी बिसात बिछा रखी थी।
उन खानों में कैदी खड़े थे।
हर एक के पास एक चाकू था।
काले मोहरे रिक्टर के थे।
उसने मार्कस को सफ़ेद मोहरों के साथ खेलने पर मजबूर किया।
ऊँट...
ई3 पर।
मुझे माफ़ करना, खावा।
खावा मात खा गई।
सात दिनों की इस यातना के बाद,
मार्कस रोथ ने एक चाकू उठाया।
उसने बेरहम हाइन्ज़ रिक्टर को मारने की कोशिश की।
ज़ाहिर है, मार्कस को गोली मार दी गई,
पर उससे पहले वह रिक्टर के गले पर एक ज़ख्म का निशान दे गया,
"एक्स" के आकार में।
हालांकि, मार्कस कभी कोई बाज़ी नहीं हारा।
एक भी नहीं।
शायद हम बस इसी से ख़ुद को तसल्ली दे सकते हैं।
काश मैं उन कमीनों को जान से मार पाता।
क्या तुम्हारी नानी ने कभी तुम्हें इस तरह की कहानियाँ नहीं सुनाईं?
हमारे इतिहास की? नहीं?
अतीत में तो बस आप जैसे अमीर लोग जी सकते हैं।
हम बाकी लोग तो बस वर्तमान में जी सकते हैं।
अतीत ही सब कुछ है, जोनाह।
वह बार-बार ख़ुद को दोहराता रहता है।
नए समय के नए खिलाड़ियों के साथ,
एक अलग नतीजे की उम्मीद में।
शह और मात।
बस दो ही चालों में।
यह क्या...
यह क्या है?
हाँ, मैं इसे "एक बूढ़े को उसी के खेल में मात देना" कहता हूँ।
तुम जैसों को ही लोग "नन्हे उस्ताद" कहते हैं, है न?
-तुम एक और बाज़ी... -आपके लिए फ़ोन है।
मेयर के दफ़्तर से।
थोड़ी देर में आता हूँ।
मेरे बिना ही खेल को जारी रखो।
शायद तुम यह बाज़ी भी जीत जाओ।
बहुत अच्छे।
कमबख्त सनकी।
बिना निमंत्रण के...
-यह क्या है? -...किसी के घर में
इधर-उधर घूमना असभ्यता कहलाती है।
क्या यह वही है? क्या आपने उस कमीने को ढूँढ लिया जिसने उनकी जान ली?
तुम्हें जाना होगा।
आपने उसे ढूँढ लिया।
कैसे? पुलिसवालों को कुछ नहीं पता।
क्या तुम्हें लगता है कि पुलिसवालों को एक बूढ़ी यहूदी की परवाह है?
यह कौन है?
घर जाओ। टैल्मड पढ़ो।
ख़ुशहाल जीवन जीना ही सबसे अच्छा बदला है।
-नहीं। -घर वापस जाओ।
-बताइए वह कौन है। -तुम कौन होते हो...
मुझे जानने का हक़ है!
बताइए मुझे, अभी!
तुम हो कौन? अपने किसी कार्टून के कोई लबादाधारी सुपरहीरो?
नहीं।
तुम बस एक बच्चे हो।
तुम वह बच्चे हो
जो अपने घर में मौजूद
हत्यारे को रोकने के लिए कुछ नहीं कर सका।
जिसने अपनी नानी को बचाने के लिए कुछ नहीं किया।
यही असलियत है तुम्हारी।
जोनाह, रुको!
सुनो, मैं...
मैं एक चिकन नूडल और एक ओल्ड शिकागो बीयर लूँगा।
...क्योंकि वे सिर के बल गिरे थे।
ठीक तुम्हारे ऊपर, और इस खेल का यही मकसद है।
मुझे इस खेल का मकसद समझ नहीं आता। सारे लोगों का उस गेंद के पीछे भागना।
जोनाह?
तो फिर वे सही खेल नहीं खेल रहे।
सुनो।
माफ़ करना, यह क्या है?
मैंने चिकन सूप माँगा था।
हाँ, यह वही तो है।
यह? यह चिकन सूप नहीं है। मुझे चिकन सूप चाहिए।
पता नहीं मैं तुमसे क्या कहूँ, यह...
मुझे चिकन सूप चाहिए!
-तुम्हें हुआ क्या है? -मुझे उनका वाला सूप चाहिए।
मुझे उनका वाला सूप चाहिए।
मुझे नानी चाहिए।
नासा
हमने उनसे ज़्यादा प्यारी औरत या उनसे ज़्यादा होशियार वैज्ञानिक कभी नहीं देखा।
ग्रेटेल का कोई मुक़ाबला नहीं था।
हमें बहुत दुःख है।
क्या आपने उनकी मौत से पहले कोई अजीब बात महसूस की थी?
क्या वह, पता नहीं... क्या वह अजीब या संदेहास्पद
या चिंताजनक बर्ताव कर रही थीं।
दफ़्तर में कोई उनको परेशान कर रहा था?
नहीं, वह ज़्यादातर दूसरों से दूरी ही बनाकर रखती थीं।
सप्ताहांत में वह लैब में ही रहती थीं।
उन्हें काम से कुछ ज़्यादा ही लगाव था।
डॉ. फिशर आपके लिए करती क्या थीं?
ग्रेटेल एक केमिस्ट थीं।
उनके शोध से हमारा रॉकेट ईंधन बना, जो हमारे आदमियों को चाँद पर ले गया।
और क्या वह '48 में नासा में शामिल हुई थीं?
हाँ, '48 या '49।
मुझे याद है जब वह यहाँ आई थीं, वह जर्मनी के युद्ध से ज़िंदा बच निकली थीं।
और यहाँ पर वह
अमरीकी सपने वाला जीवन जी रही थीं।
और अभी वह किस चीज़ पर काम कर रही थीं?
डॉ. फिशर एक ऐसे रासायनिक घोल पर काम कर रही थीं,
जो हमारे अंतरिक्ष यात्रियों को सोलह से तीस जी-फोर्स सहने की शक्ति देगी।
बहुत सैद्धांतिक काम है।
यह काम तो 1954 में ही पूरा हो गया था न,
जब जॉन स्टैप ने यूएस एयर फोर्स के परीक्षणों में करीब 46जी हासिल कर लिया था?
सर, मैं रीडर्स डाइजेस्ट के लिए आपका इंटरव्यू नहीं ले रही।
यह आपके एक कर्मचारी की मौत से जुड़ी एक एफबीआई तहकीकात है।
इसलिए अगर आपने मुझसे दोबारा झूठ बोला
तो मेरे मतलब की बात बताने तक मैं आपके नाक के बाल उखाड़ती रहूँगी।
एजेंट मॉरिस, अगर आप डॉ. फिशर के गोपनीय शोध पर बात करना चाहती हैं,
तो एक वारंट ले आइए और हम ख़ुशी-ख़ुशी बात करेंगे।
बगैर उसके हम और कुछ नहीं कहेंगे।
हम धमकियों से डरकर जवाब नहीं देते।
और आप जैसी किसी औरत की धमकी से तो बिल्कुल नहीं।
इन्हें बाहर तक छोड़ आओ।
अच्छा। मुझ जैसी कोई औरत।
भाड़ में जाओ।
मैंने अपना पूरा जीवन विज्ञान के नाम कर दिया।
सच्चाई की खोज के नाम।
और अब सच्चाई की अहमियत पहले से कहीं ज़्यादा है।
आप क्या... कैसी सच्चाई?
आप पहली इंसान नहीं हैं जिसने ग्रेटेल फिशर के बारे में पूछताछ की है।
पहले वाले को ढूँढिए
और आपको आपका जवाब मिल जाएगा।
नहीं, रुकिए, आप क्या बात कर रहे हैं?
रूसी अपने अंतरिक्ष यात्रियों को
एक कटी हुई नाल वाले शॉटगन के साथ अंतरिक्ष में भेजा करते थे।
वह परग्रहियों से बचाव के लिए नहीं था, वैसा कोई भी बेहूदा कारण नहीं था।
वह इसलिए था कि धरती पर वापस आने पर अगर वे ग़लत जगह पर उतरते,
तो उन्हें साइबेरियन टुंड्रा से होकर सैकड़ों मील का पैदल सफ़र करना पड़ता
और उन्हें भालुओं और भेड़ियों से बचाव के लिए कुछ चाहिए था।
जब आप उतरेंगी, एजेंट मॉरिस, और आप ज़रूर उतरेंगी,
तो आप टुंड्रा में तो नहीं होंगी,
पर अगर मैं आपकी जगह होता,
तो मैं भी बचाव का कोई साधन रखता।
क्योंकि जहाँ आप जा रही हैं,
वहाँ भालू भी होंगे
और भेड़िए भी होंगे।
रेड बलून...
रेड बलून टॉय स्टोर
रेड बलून
शायद वह उनके पास हो।
उनसे पूछो।
जनाब, क्या आपके पास सुपरस्टार बार्बी है?
अगले हफ़्ते हमारे पास और आ जानी चाहिए।
मैं तुम्हारे लिए एक बचाकर रखूँगा, बिटिया।
क्या तुम्हारी कोई मदद कर सकता हूँ, बेटा?
बेटा?
-तुम। -नहीं।
-तुमने उन्हें मार डाला। -प्लीज़, बस पैसे ले जाओ।
-तुमने उन्हें मार डाला। -जो चाहे ले जाओ।
-नहीं। मुझे मत मारो। -मुझे पता है तुमने ही मारा था!
तुम क्या बोल रहे हो?
-मैंने किसी को नहीं... -मुझसे झूठ मत बोलो।
नहीं, प्लीज़। मैंने उसे नहीं मारा।
मुझे पता है मैंने तुम्हें देखा था।
-बस पैसे ले जाओ। -मैंने तुम्हें देखा था।
-मैंने तुम्हारी कार देखी थी। -मेरे पास कोई कार नहीं है!
प्लीज़, बस पैसे ले जाओ।
प्लीज़।
बस पैसे ले जाओ।
रिक्टर।
तुम यहूदियों के साथ अपना खेल खेलना हमेशा ही सबसे दिलचस्प होता है।
पता है क्यों?
क्योंकि तुम लोगों को पता है कि अपनी जान के लिए खेलना कैसा होता है।
काश मैं तुम्हारी नानी के साथ और कई घंटों तक खेल पाता।
बहुत शर्म की बात थी।
लेकिन...
अब तुम मुझे वह बताओगे,
जो वह नहीं बता रही थी।
कमीने! साले कमीने!
वह मुझे क्यों ढूँढ रही थी?
तुम्हें ढूँढ रही थी... पता नहीं तुम क्या बक रहे...
वह किसके लिए काम कर रही थी?
मोसाद? विज़नथल? सोवियत?
पता नहीं तुम क्या बोल रहे हो। नहीं!
वह किसी के लिए काम नहीं कर रही थीं।
-उसने मुझे कैसे ढूँढा? -वह किसी के लिए काम नहीं कर रही थीं।
मैं सच कहा रहा हूँ, मुझे नहीं पता तुम क्या बात कर रहे हो।
प्लीज़, मुझे जाने दो। प्लीज़।
कमीने राक्षस कहीं के। मैं तुम्हें मार डालूँगा।
नहीं, तुम नहीं मारोगे।
तुम यहूदी लोग,
तुम सोचते हो कि तुम्हें जान लेना आता है क्योंकि सदियों से तुम्हारा नरसंहार हुआ है।
पर क्या तुमने कभी गायों को कसाईखाना चलाते देखा है?
चलो,
मेरे लिए रंभाओ, बच्चे।
रंभाओ।
अब,
तुम मुझे वह बताओगे जो मुझे जानना है,
या मुझे तुम्हारी आँखों को निशाना बनाना चाहिए?
दुकान बंद हो चुकी है!
बचाओ!
-दुकान बंद हो चुकी है! -प्लीज़, बचाओ!
बचाओ, प्लीज़!
मैं आ रहा हूँ!
मैं आ रहा हूँ।
आज हमें दुकान जल्दी बंद करनी पड़ी।
मुझे अपनी बेटी के लिए बस एक ख़ास तोहफ़ा लेना है।
आप अपनी बेटी के लिए कल कुछ ख़ास ख़रीद सकती हैं।
बचाओ!
-कोई मुझे बचाओ! -उसे खोलकर दिखाओ।
बचाओ!
तुमने हमें प्यादा समझने की भूल की,
जबकि हम हमेशा से राजा थे।
यह मार्कस के लिए।
खावा के लिए।
रुथ के लिए।
यह क्या हो रहा है?
तो नन्हे जासूस,
यह उनमें से एक राक्षस है जिसका राज़ खोलने की ज़रूरत नहीं है।
उफ़। हे भगवान, उफ़।
हाँ।
जोनाह, सब ठीक है।
जोनाह, शांत हो जाओ। सब ठीक है। मुझे यह दिख रहा है।
-यह रहा। -आप कौन हैं?
-वह इस जगह है। -आख़िर आप हैं कौन? सीआईए?
-जोनाह, बस दबाए रखो। -मोसाद?
नहीं, मैं बस अपने लिए काम करता हूँ।
हालांकि, मुझे लगता है कि मैं 60 लाख लोगों का
प्रतिनिधित्व करता हूँ।
वह ऐसा क्यों कह रहा था कि वह इसके पीछे थीं?
क्योंकि वह थी।
हम दोनों थे।
तुम्हें वह तस्वीर याद है जो तुमने मुझसे चुराई थी?
मरने से एक दिन पहले तुम्हारी नानी उसे ले गई थी।
वह बिना ख़ुद से पुष्टि किए
हमें कभी किसी का पीछा करने नहीं देती थी।
पीछा?
किसका पीछा?
नाज़ियों का, जोनाह।
उन कमबख्त
सबसे ऊँची पदवी वाले नाज़ियों का।
-नाज़ियों का? -हाँ।
युद्ध ख़त्म हो चुका है।
युद्ध बस मरने वालों के लिए ख़त्म होता है।
मैंने तुम्हें इससे दूर रखने की कोशिश की।
तुम्हारी नानी तुम्हें इससे बचाकर रखना चाहती थी।
किससे?
शिकार से, जोनाह।
शिकार से।
आओ चलें।
यह शिकार क्या है?
पवित्र बाइबिल लाल अक्षर संस्करण
देश की राजधानी के एक और समाचार में,
कांग्रेसमैन डिक मार्शल ने अपना विचार बदल लिया है
और अब वह दक्षिणी अमरीकी देशों पर लगे प्रतिबंधों को हटाने के लिए वोट करेंगे,
जिससे सीनेट के मंच की ओर बढ़ रहा वह विधेयक सदन में पास हो जाएगा।
आगे आने वाली और ख़बरों के लिए इस न्यूज़ स्टेशन से जुड़े रहें।
मैं लोगन क्रॉफोर्ड...
जब आप रंगीन को सफ़ेद से अलग नहीं करते,
तो वे हमेशा ही रंग छोड़ने लगते हैं।
तुमने अच्छा काम किया।
कर्नल तुमसे मिलना चाहते हैं।
मुझसे?
एक साल पहले तुम्हारी नानी मेरे पास घबराहट की हालत में आई।
तब तक हमें एक-दूसरे से मिले तीस साल गुज़र चुके थे।
तो एक सुबह बाज़ार में,
उसने मुझे बताया
कि उसने खरबूजा चुनते एक आदमी को देखा।
उसने उसे पहचान लिया कि वह ऑशविट्स का एक नाज़ी डॉक्टर था।
एक ऐसा इंसान जो बस मज़े के लिए किसी बच्चे के मुँह से
एक-एक दाँत उखाड़ ले।
और वह वहाँ सामने खड़ा था,
अमेरिका का एक आज़ाद नागरिक।
वह दशकों तक लॉन्ग आइलैंड पर
एक शिशु रोग विशेषज्ञ था।
रुथ ने उसकी बहन का पता लगा लिया, एक नाज़ी केमिस्ट।
वह भी भागकर यहीं आ गई थी।
हमें लगा कि जब ये दो अधर्मी हमारे बीच हो सकते हैं,
तो शायद यहाँ और भी हो सकते हैं।
क्या आपने अधिकारियों को बताया?
हमने कोशिश तो की, मगर...
हमने सभी उचित दरवाज़ों पर दस्तक दी, तो...
कानून लागू करने वाली एजेंसी, अदालत, आईएनएस।
कारण चाहे जो भी रहा हो, अक्षमता, अनभिज्ञता या वैर-भाव,
पर हमारी बस खिल्ली ही उड़ाई गई।
उन्होंने हमारा विश्वास नहीं किया।
तो मैं इस मामले को उन सभासदों के पास लेकर गया जिन्हें मैं जानता था,
जिन कांग्रेसमेन को मैंने जीत दिलवाई थी,
लेकिन उन्होंने मुझे नज़रअंदाज़ कर दिया।
कोई भी यहूदी हत्यारों की तहकीकात में
अपने नाम को दाँव पर नहीं लगाना चाहता।
तो चूँकि हमारे पास और कोई रास्ता नहीं बचा,
इसलिए हमने एक कसम खाई।
हम इन अपराधियों को ख़ुद ही ढूँढेंगे
और ईश्वर के न्याय को उन तक पहुँचाएँगे।
आपका मतलब उनकी हत्या करना?
हत्या?
नहीं, जोनाह।
यह हत्या नहीं है।
जब यहूदी नहीं थे, उससे भी पहले से
नफ़रत और कत्लेआम हमारा इंतज़ार कर रहे थे,
हज़ारों सालों से।
मसाडा से लेकर म्यूनिख तक हमारा नरसंहार किया गया।
फैरो और पोप
और राजकुमारों और आम जनमत का
हमारा खून बहाने की माँग करना।
और अब?
हम उन युद्धों के बाद भी ज़िंदा रहे,
हम आधुनिक इतिहास के सबसे बड़े उन्मूलन के बाद भी ज़िंदा रहे
और घर पहुँचने के बाद हमें पता चलता है
कि हमारे साथ ऐसा करने वाले लोग
हमारे पड़ोसी हैं।
तो, बताओ मुझे,
हमें क्या करना चाहिए?
हाथ मिलाना चाहिए?
आँखें फेर लेनी चाहिए?
भूल जाना चाहिए?
नहीं।
यहूदियों का इकलौता सबसे बड़ा तोहफ़ा
हमारी क्षमता है।
याद रखने की हमारी क्षमता।
और यह हमारी याददाश्त की ही देन है
कि हम जानते हैं कि यह ज़िंदा रहने का संघर्ष है।
यह हत्या नहीं है।
यह मिट्स्वाह है।
वह बाज़ार वाला आदमी
हमारा पहला शिकार बना।
हाइन्ज़ सातवाँ है।
हम जिन्हें मारते हैं, उनकी गिनती रखते हैं।
आँख के बदले आँख।
जोनाह, हम यह इसलिए नहीं कर रहे कि हम ऐसा चाहते हैं,
बल्कि इसलिए कि हमारे पास और कोई चारा नहीं है।
हमें इनके दिलों में डर बैठाना होगा,
एक संदेश भेजना होगा।
उन्हें पता चलने दो,
फिर से नहीं।
अब और नहीं।
अब और नहीं, जोनाह।
शुरू होने से पहले ही ख़त्म कर दो।
ख़ुदाई करने वालों ने नाज़ी सामूहिक कब्र स्थल खोद निकाला
द वुल्फ विल्हेल्म ज़ुक्स
वह कौन है? "द वुल्फ।"
वह ऑशविट्स का एक नाज़ी डॉक्टर है।
मेरी कहानी का वह राक्षस।
मैं आज तक उसे भुला नहीं पाया हूँ।
टैल्मड ग़लत है।
ख़ुशहाल जीवन जीना सबसे अच्छा बदला नहीं है।
जानते हो सबसे अच्छा बदला क्या है?
बदला।
इसमें मुझे भी शामिल होना है।
तुम्हारी नानी ने तुम्हें इन सबसे बचाकर रखा।
उसने अपनी ज़िंदगी जोखिम में डाली, ताकि तुम अपनी ज़िंदगी जी सको।
वह मेरे कारण मारी गईं।
और इस बात का पछतावा मुझे जीवन भर रहेगा।
मुझे यह करना ही होगा।
मैं इसकी इजाज़त नहीं दे सकता।
नहीं, यह मेरा हक़ है। यह मेरा फ़ैसला है।
मैंने उसे ढूँढ निकाला।
उसे मैंने ढूँढा।
तुमने वह ढूँढ लिया जो मैं नहीं ढूँढ सका।
तुमने वह ढूँढ लिया
जो मैं नहीं ढूँढ सका।
तुम्हारी नानी ने कहा था, "बहुत ही होशियार है,
"ईश्वर का एक तोहफ़ा है।"
मगर आज तुम उसके पदचिह्नों पर चले।
तुम्हारे हाथ में उसका खंजर है।
तुमने उसका काम किया।
तुम्हारी नानी तुम्हें इस शिकार से बचाकर रखना चाहती थी।
मगर लगता है
कि हम शिकार को तुमसे बचाकर नहीं रख सकते।
मुझे उनकी याद आती है।
-मुझे उनकी बहुत याद आती है। -कोई बात नहीं।
मुझे भी उसकी याद आती है।
वह क्या है?
कहीं तुमने ऐसा तो नहीं सोचा था कि यह काम मैं और रुथ अकेले कर सकते थे?
तुम सबको जोनाह तो याद ही होगा।
तो, चलो हमारे गिलास भर दो।
तो हम बचाव का उपाय लेकर जाएँगे।
यह क्या है? कोई यहूदी तलवार?
हमें एक नए शिकार का जश्न मनाना है।
तो फिर तुम लोगों को एक आया रख लेनी चाहिए थी।
मैं इस चीज़ के लिए फिर से देर रात तक काम नहीं करने वाली।
वह तो लोनी फ्लैश है।
मछली जैसी बदबू वाली अपनी यह मोटी सी भद्दी ज़बान बंद रखें।
रुथ के बाद, किसी को तो तुम्हारी देखभाल करनी थी।
रुथ के नाम।
हमारे आगे मुश्किल डगर है,
कीड़ों की गिनती बढ़ती जा रही है,
तो...
चलो इन कमीने नाज़ियों को नर्क का रास्ता दिखाना शुरू करें।
हन्टर्स
कर्नल सर?
कर्नल मैडम।
तुम्हें लगा था कोई मर्द होगा, है न?
ओहो, मैं तो एक औरत हूँ।
कई सालों के दौरान हमें कई होनहार सैनिक मिले हैं,
मगर हमारी नज़र तुम पर स्कोकी से लगी हुई है, बच्चे,
और तुम सच्ची शोहरत के रास्ते पर हो।
कांग्रेसमैन ने वह विधेयक पास कर दिया है।
जल्दी ही दक्षिणी अमेरिका से समाधान यहाँ के लिए चल पड़ेगा।
यह तो अच्छी बात है, कर्नल।
मुझे लगता है कि अब तुम और बड़े कामों के लिए तैयार हो, बच्चे।
मेरे पास तुम्हारे लिए एक और काम है।
हमारे दो आदमियों की हत्या कर दी गई है...
रहस्यमय परिस्थितियों में, वह भी पिछले ही महीने में।
यह जिसकी भी करतूत है, उसे खोजकर उससे निपटने की ज़रूरत है।
मैं चाहती हूँ कि तुम इस छोटी सी गुत्थी को सुलझाओ।
ज़रूर, मोहतरमा।
हम निर्णायक युद्ध के मुहाने पर खड़े हैं।
और पूरे अमेरिका, पूरी दुनिया को
उनके घुटनों पर झुकाया जाएगा।
अब से इसकी शुरुआत होती है।
किसकी शुरुआत होती है?
चौथे राइक की।